***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 29-4/2023.

***Jegyzőkönyv***

***Készült***: Kup Község Önkormányzat képviselő-testülete 2023. május 18-án 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő (4 fő)

Tanácskozási joggal részt vett: Kissné Szántó Mária jegyző

A lakosság részéről érdeklődő nem volt.

**Varga Imre polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően, kiegészítve az önkormányzati házhelyekkel kapcsolatos megbeszélés tárggyal:

**Napirend**

1. Csatlakozás az országgyűlés által elfogadott 5/2023. (III.31.) OGY számú békehatározathoz
2. Eladott önkormányzati házhelyekkel kapcsolatos adásvételi szerződések felülvizsgálatával kapcsolatos megbeszélés

(meghivó jkv. 2. melléklete)

A képviselők a javaslattal egyhangúlag egyetértettek, a módosított napirendet elfogadták.

**Napirend tárgyalása:**

**1.) Csatlakozás az országgyűlés által elfogadott 5/2023. (III.31.) OGY számú békehatározathoz**

**Előadó: Varga Imre polgármester**

**Varga Imre polgármester**  megállapította, hogy a napirend anyagát (felhívó levél, OGY határozat, képviselő-testületi határozati javaslat 3. melléklet) a képviselők a meghívóval együtt kézhez kapták. Javasolta a határozati javaslat elfogadását.

Hozzászólás nem volt, a képviselők egyetértettek a javaslattal.

A polgármester kérte a képviselőket a szavazásra:

Kup Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**9/2023. (V.18.) KT határozat**

Kup község Önkormányzat Képviselő-testülete egyetért a melléklet szerinti orosz-ukrán háború egyéves évfordulójáról szóló 5/2023. (III.31.) OGY határozattal.

**2.)Eladott önkormányzati házhelyekkel kapcsolatos adásvételi szerződések felülvizsgálatával kapcsolatos megbeszélés**

**Előadó: Varga Imre polgármester**

**Varga Imre polgármester** szóbeli előterjesztésben ismertette a napirendet. Mint ismeretes a falu végén lévő – már korábban értékesített - önkormányzati házhelyeknél a beépítési kötelezettség 4 év volt, a vásárlást követően. Amennyiben ezen idő alatt a tulajdonos nem teljesíti kötelezettségét, az önkormányzat élhet visszavásárlási jogával. Tudomása szerint 3 házhely van, aminél a tulajdonos nem teljesítette kötelezettségét. Javasolja, hogy vizsgálják felül az adásvételi szerződésben foglaltakat. A szerződésben foglaltak felülvizsgálatához ügyvédi támogatást igényelnének.

A képviselők egyetértettek a javaslattal, s felhatalmazták a polgármestert az ügyintézésre. A szerződések felülvizsgálatát a polgármesteri tájékoztatást követően a képviselő-testület dönt a visszavásárlás ügyében.

Több napirend, hozzászólás nem volt, a polgármester a képviselő-testület nyilvános ülését 18.45 órakor bezárta.

***k.m.f.***

Varga Imre Kissné Szántó Mária

polgármester jegyző